# REPUBLIKA HRVATSKA

LIČKO-SENJSKA ŽUPANIJA

SREDNJA ŠKOLA PLITVIČKA JEZERA

Zagrebačka 2, 53230 Korenica

**Tel./fax.:01/8000-599**

**e-mail: ss-plitvickajezera.korenica@skole.hr**

Klasa: 602-03/18-01/31

Urbroj: 2125/36-01-18-01

Korenica, 27. lipnja 2018.

Natemelju članka 134. stavak 5. **Zakona o odgoju i obrazovanju u** **osnovnoj i srednjoj školi** (NN, br. 87/08. , 86/09., 92/10., 105/10., 90/11., 16/12., 86/12., 94/13., 152/14. i 7/17.) i **Odluke o uvjetima za prijam učenika u učeničke domove u školskoj godini 2018./2019.** **(„NN“, 56/2018.),**

**SREDNJA ŠKOLA PLITVIČKA JEZERA**

**Zagrebačka 2, Korenica**

**objavljuje**

**NATJEČAJ**

**za prijam učenika u Učenički dom Srednje škole Plitvička jezera**

**u školskoj godini 2018./2019.**

Programom odgojno obrazovnog rada te uslugama smještaja i prehrane učeničkog doma mogu se koristiti redoviti učenici Srednje škole Plitvička jezera u Republici Hrvatskoj koji se školuju izvan mjesta stalnog boravka i koji su hrvatski državljani, Hrvati iz drugih država, djeca državljana iz država članica Europske unije te strani državljani iz zemalja izvan Europske unije.

Učenički dom prima učenike strane državljane uz suglasnost Ministarstva znanosti, obrazovanja i sporta.

Za sudjelovanje na natječaju za prijam učenika Srednje škole Plitvička jezera u učenički dom u školskoj godini 2018./2019. potrebni su slijedeći dokumenti:

1. prijavnica za prijam učenika u učenički dom
2. preslika svjedodžbi posljednja četiri razreda osnovnog obrazovanja, odnosno završenog prethodnog razreda srednje škole
3. uvjerenje o prebivalištu
4. ostali dokumenti koji mogu utjecati na pravo prednosti za prijam učenika u učenički dom (ukoliko se za smještaj u dom prijavi više učenika od broja raspoloživih mjesta), o čemu će učenici biti pravodobno obaviješteni.

Izravni prijam u učenički dom mogu ostvariti:

1. učenici kojima su oba roditelja preminula;
2. učenici koji su upisali program obrazovanja u školi koja u sastavu ima učenički dom;
3. učenici na temelju članka 126. Zakona o pravima hrvatskih branitelja i članova njihovih obitelji (»Narodne novine«, broj 121/2017.) – djeca smrtno stradalog hrvatskog branitelja iz Domovinskog rata, djeca nestalog hrvatskog branitelja iz Domovinskog rata i djeca hrvatskog ratnog vojnog invalida iz Domovinskog rata imaju pravo na izravan smještaj u učeničke domove ako im prihod po članu kućanstva ne prelazi 60% proračunske osnovice i pod drugim uvjetima određenim posebnim propisima kojima se uređuju uvjeti i način smještaja u učeničkim i studentskim domovima.

Prijem prema broju bodova iz uspjeha u učenju i prema socijalnom stanju:

1. učenik ostvaruje broj bodova u visini prosječne ocjene uspjeha u posljednja četiri razreda osnovnog obrazovanja pomnožene s koeficijentom petnaest (15);
2. učenik čiji je roditelj preminuo (što dokazuje preslikom smrtovnice) ostvaruje dodatnih deset (10) bodova;
3. učenici na temelju članka 126. Zakona o pravima hrvatskih branitelja i članova njihovih obitelji (»Narodne novine«, broj 121/2017.) – ako ne udovoljavaju uvjetima za izravan smještaj u učeničke domove i djeca hrvatskih branitelja iz Domovinskog rata koji su u obrani suvereniteta Republike Hrvatske sudjelovali najmanje 100 dana u borbenom sektoru imaju prednost pri smještaju u učeničke i studentske domove, ostvaruju dodatnih deset (10) bodova;
4. učenici na temelju članka 48.e Zakona o zaštiti vojnih i civilnih invalida rata (»Narodne novine«, broj 33/1992, 57/1992, 77/1992, 58/1993, 2/1994, 76/1994, 108/1995, 108/1996, 82/2001, 94/2001, 103/2003, 148/2013) – djeca osoba poginulih, umrlih ili nestalih pod okolnostima iz članka 6., 7. i 8. ovoga zakona, djeca civilnih invalida rata čije je oštećenje organizma nastalo pod okolnostima iz članka 8. ovoga zakona i djeca mirnodopskih vojnih i civilnih invalida rata I. skupine sa 100% -tnim oštećenjem organizma, koja imaju prednost pri smještaju u učeničke domove ako im redoviti mjesečni prihodi po članu kućanstva ne prelaze 60% proračunske osnovice, ostvaruju dodatnih deset (10) bodova;
5. učenik čiji je roditelj mirnodopski vojni ili civilni invalid rata koji ima oštećenje organizma veće od 50%, ostvaruje dodatnih pet (5) bodova;
6. učenik s posebnim socijalnim statusom ostvaruje dodatnih 10 bodova ako:
	1. živi uz jednoga i/ili oba roditelja s dugotrajnom teškom bolesti odnosno težim invaliditetom (što dokazuje liječničkom potvrdom o dugotrajnoj težoj bolesti jednoga i/ili obaju roditelja, odnosno odgovarajućim Rješenjem kojim je utvrđen postotak invaliditeta);
	2. živi uz dugotrajno nezaposlena oba roditelja, u smislu članka 2. Zakona o poticanju zapošljavanja (»Narodne novine«, broj 57/2012 i 120/2012), (što dokazuje potvrdom o dugotrajnoj nezaposlenosti obaju roditelja iz područnoga ureda Hrvatskoga zavoda za zapošljavanje);
	3. živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) korisnika socijalne skrbi, u smislu članaka 4., 21. i 30. Zakona o socijalnoj skrbi (»Narodne novine«, broj 157/2013 i 152/2014) te posjeduje rješenje ili drugi upravni akt centra za socijalnu skrb ili nadležnoga tijela u jedinici lokalne ili područne (regionalne) jedinice i Grada Zagreba o pravu samohranoga roditelja kao korisnika socijalne skrbi (što dokazuje potvrdom o korištenju socijalne pomoći, rješenjem ili drugim upravnim aktom centra za socijalnu skrb ili nadležnoga tijela u jedinici lokalne ili područne (regionalne) jedinice i Grada Zagreba o pravu samohranoga roditelja u statusu socijalne skrbi koje su izdale ovlaštene službe u zdravstvu, socijalnoj skrbi i/ili za zapošljavanje);
7. učenici koji su u posljednja četiri razreda osnovnog obrazovanja osvojili jedno od prva tri mjesta na državnom i/ili međunarodnom natjecanju iz znanja i/ili natjecanju školskih športskih društava ostvaruju dodatnih šest (6) bodova;
8. učenik koji je u posljednja četiri razreda osnovnog obrazovanja imao ocjenu iz vladanja uzorno ostvaruje pet (5) dodatnih bodova;
9. učenik čiji se brat odnosno sestra (ili više njih) redovito školuje i stanuje izvan mjesta stalnog prebivališta ostvaruje pet (5) dodatnih bodova po broju braće i sestara.

Za ostvarivanje navedenih prava iz ove točke učenik je dužan dokazati status odgovarajućim dokumentima nadležnih tijela.

Ako je učenik sudjelovao na nekoliko natjecanja ili na natjecanjima iz više područja, vrsta i razina, boduje mu se najpovoljniji rezultat.

Uvjerenje o sudjelovanju ili diplomu o ostvarenome rezultatu na natjecanju za državno natjecanje izdaje Agencija za odgoj i obrazovanje, a za natjecanje školskih sportskih društava Hrvatski školski športski savez.

Vrednuju se državna natjecanja iz znanja iz Kataloga natjecanja i smotri učenika i učenica osnovnih i srednjih škola Republike Hrvatske, koja se provode u organizaciji Agencije za odgoj i obrazovanje, a koja je odobrilo Ministarstvo znanosti, obrazovanja i sporta te međunarodna natjecanja koja verificira Agencija za odgoj i obrazovanje.

Vrednuju se natjecanja školskih sportskih društava koja su ustrojena prema Propisniku Državnoga prvenstva školskih sportskih društava Republike Hrvatske pod nadzorom natjecateljskog povjerenstva Hrvatskoga školskoga športskog saveza.

Iznimno, o posebnim uvjetima prijma u učenički dom pri rješavanju pojedinačnih slučajeva koji nisu utvrđeni točkama V. i VI. ove odluke ili se ne utvrde na temelju točke VII. ove odluke, odlučuje ravnatelj doma uz suglasnost županijskoga upravnog odjela nadležnog za obrazovanje, ureda državne uprave u županiji odnosno Gradskoga ureda za obrazovanje, kulturu i sport Grada Zagreba.

Odabir učenika i rang lista utvrditi će se sukladno Odluci o uvjetima za prijam učenika u učeničke domove Ministarstva znanosti i obrazovanja.

**Broj slobodnih mjesta za smještaj**

**u mješoviti učenički dom pri Srednjoj školi Plitvička jezera u školskoj godini 2018./2019.**

**Djevojaka 15**

**Mladića 8**

**Ukupno 23**

UPISNI ROKOVI:

**Ljetni upisni rok**:

|  |  |  |
| --- | --- | --- |
| **Opis postupaka** | **Datum** | **Vrijeme** |
| Prijava kandidata  | **12. 7. 2018.** | 8:00 -16:00 |
| **Objava konačnih ljestvica poretka učenika** | **12. 7. 2018.** | 16:00 |
| **Upis u učenički dom** (Učenik je dužan donijeti potvrdu škole o upisu u školu ili mjestu koje je zauzeo na konačnoj ljestvici poretka, a koja sadrži pečat škole i potpis ravnatelja.) | **13. 7. – 16. 7. 2018.** | 8:00 -16:00 |
| Objava slobodnih mjesta za jesenski rok | **16. 7. 2018.** | 16:00 |

**Jesenski upisni rok:**

|  |  |  |
| --- | --- | --- |
| **Opis postupaka** | **Datum** | **Vrijeme** |
| Prijava kandidata | **29.8.2017.** | 8:00 -16:00 |
| **Objava konačnih ljestvica poretka učenika i upis u učenički dom**(Učenik je dužan donijeti potvrdu škole o upisu u školu ili mjestu koje je zauzeo na konačnoj ljestvici poretka, a koja sadrži pečat škole i potpis ravnatelja). | **30.8.2017.** | 10:00 |

Natječaj za prijam učenika u Dom, objaviti na mrežnim stranicama i oglasnim pločama Srednje škole Plitvička jezera i Osnivača.

S poštovanjem,

Ravnatelj Škole

 Šimo Pavlović, prof.

Dostaviti:

1. Naslovu

2. Pismohrana, ovdje